Duminică, la Daia Română, faza finală a Cupei Satelor U13 la fotbal
Duminică 31 martie, la Daia Română, se va desfășura faza finală a Cupei Satelor U13 la fotbal.
Ziua de fotbal juvenil de la Daia Română va începe la ora 11.30 cu semifinala Crăciunelu de Jos – Ciugud, urmată, la ora 12.10, de semifinala Valea Lungă – Daia Română. Finala mică este programată la ora 13.00, iar finala mare va începe la ora 13.40. Festivitatea de premiere este prevăzută la ora 14.20. Vor primi premii primele patru clasate, golgheterul competiției, cel mai bun portar și cel mai bun jucător al Cupei Satelor U13 din Alba.
*Gazde de nota 10 la Lunca Mureșului și Daia Română
Meciurile din faza a doua a grupelor s-au desfășurat, la sfârșitul săptămânii trecute, la Lunca Mureșului și Daia Română, partenerii locali ai Asociației Județene de Fotbal Alba făcând eforturi demne de apreciat pentru a asigura o organizare ireproșabilă. De pildă, la Lunca Mureșului, o asociație locală, Asociația Cserevár Lunca Mureșului, a oferit mâncare, apă și sucuri tuturor participanților, gest apreciat unanim. "Felicitări și mulțumiri gazdelor de la Lunca Mureșului pentru organizare și ospitalitate! Teren 70/50 separat de cel mare, apă și sandvișuri oferite tuturor copiilor. Aveți toate aprecierile copiilor și părinților din Crăciunelu de Jos!", sună unul dintre mesajele de mulțumire primite de ospitalierele gazde. Colaborarea bună dintre CSC Fortuna Lunca Mureșului și Asociaţia Cserevár a început de mai bine de 10 ani, generând dezvoltare și beneficii pentru copii și comunitate.
Rezultate: *Grupa 1 (Lunca Mureșului): Lunca Mureșului – Crăciunelu de Jos 0-1, Bistra – Valea Lungă 1-2, Crăciunelu de Jos – Bistra 1-0, Valea Lungă – Lunca Mureșului 0-0, Crăciunelu de Jos – Valea Lungă 0-0, Bistra – Lunca Mureșului 0-3; clasament: 1. Crăciunelu de Jos 7p, 2. Valea Lungă 5p, 3. Lunca Mureșului 4p, 4. Bistra 0p. *Grupa 2 (Daia Română): Săliștea – Ciugud 1-2, Daia Română – Șugag 1-0, Ciugud – Daia Română 0-1, Șugag – Săliștea 3-0, Ciugud – Șugag 3-1, Daia Română – Săliștea 2-0; clasament: 1. Daia Română 9p, 2. Ciugud 6p, 3. Șugag 3p, 4. Săliștea 0p.
Cupa Satelor 2024 este rezervată jucătorilor Under 13, născuți în anul 2011 și mai tineri, respectiv fetelor din 2009 și mai tinere. La fel ca în 2023, 12 echipe din Alba s-au aliniat la startul competiției.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
LPS Sebeș U17, eliminare din Cupa României în urma unei înfrângeri la limită
Eliminare din Cupa României în urma unei înfrângeri la limită pentru LPS Sebeș U17 LPS "Florin Fleșeriu" Sebeș U17, echipă pregătită de Doru Oancea, a părăsit cu capul sus Cupa României la fotbal. În meciul eliminatoriu din sferturile de finală ale competiției, găzduit de Baza Sportivă "Pielarul", LPS Sebeș U17 a fost învinsă la limită […]
Secțiune Articole Similare
-
Opinii - Comentariiacum 3 zile
Obiceiuri, tradiții și superstiții de Buna Vestire: Zi aducătoare de veste minunată în care oamenii nu au voie să se certe. Credincioșii au dezlegare la pește
-
Opinii - Comentariiacum 2 zile
26 Martie: Domnitorul Carol I a fost proclamat primul rege al României. ,,Regele de Oțel'' care a transformat țara într-un regat independent
-
Opinii - Comentariiacum 4 zile
24 martie: Ziua mondială de luptă împotriva tuberculozei
-
Opinii - Comentariiacum 3 zile
25 martie: Ziua naţională a pădurilor: De la dezastre naturale la defrișări, aceste importante resurse au nevoie de ajutorul nostru
-
Opinii - Comentariiacum 2 zile
26 Martie: Ziua internațională a luptei împotriva epilepsiei
-
Opinii - Comentariiacum 3 zile
25 martie: Ziua Poliției Române, sărbătorită de Bunavestire. De la Agie, la Miliţie şi Poliţie